HellermannTyton

HellermannTyton on Britanniaan rekisteröity yritys, jolla on toimipisteitä jokaisessa maanosassa ja 39 eri maassa. Yritys kehittää ja valmistaa kiinnitys-, sidonta-, merkintä-, eristys-, suojaus- ja liitäntätarvikkeita kaapeliympäristöön sekä kehittyneitä tietoverkkotarvikkeita. Yrityksellä on 18 valmistavaa tehdasta, ja henkilöstöä on maailmanlaajuisesti noin 6000. (2022). HellermannTyton oli listattu Lontoon pörssiin, kunnes autonosavalmistaja Delphi Automotive PLC osti yhtiön koko osakekannan joulukuussa 2015. 
Historia.
Alkuperäisen yrityksen nimi oli Hellermann Electric. Paul Hellermann ja Jack Bowthorpe perustivat sen vuonna 1938 Etelä-Lontooseen, Croydoniin, Goodliffe Electric Supplies -tytäryritykseksi.
Vuonna 1964 yrityksen osti Insuloid Manufacturing, vuonna 1933 Englannissa Manchesterin Hulmessa perustettu Emeryn perheyritys joka valmisti virtakiskojen eristimiä. Vuosina 1969–1999 yritys laajensi toimintaansa ja perusti tytäryrityksiä muun muassa Argentiinaan, Brasiliaan, Espanjaan, Itävaltaan, Japaniin, Kiinaan, Norjaan, Ruotsiin, Tanskaan ja USA:han. "HellermannTyton Suomessa" perustettiin vuonna 1998 toimipaikkana Vantaa. Yritys on HellermannTyton AB:n sivuliike.
Vuosina 1998–2006 yrityksen toiminta keskittyi liiketoiminnan globalisoitumiseen ja tavaramerkin aseman vahvistamiseen. Vuodesta 2006 HellermannTyton on laajentanut maailmanlaajuisesti tuotantotiloja ja valmistuskapasiteettia sekä toimintaansa Aasiassa, Etelä- ja Keski-Amerikassa.
Vuonna 2006 pääomarahasto Doughty Hanson &amp; Co osti yrityksen ja vuonna 2013 HellermannTyton listattiin Lontoon pörssiin London Stock Exchange. Joulukuussa 2015 Delphi Automotive osti HellermannTytonin osakekannan ja siitä tuli osa Delphin Electrical/Electronic Architecture -divisioonaa.
Yrityksen nimi.
Nimi HellermannTyton on yhdistelmä yrityksen perustajan nimestä Paul Hellermann ja Tyton-sidontajärjestelmästä joka tuotiin markkinoille vuonna 1965. Vuonna 1999 HellermannTyton rekisteröitiin maailmanlaajuisesti yritysnimeksi ja tavaramerkiksi.
Tehtaat.
HellermannTyton valmistaa tuotteita maailmanlaajuisesti 18 tehtaassa. Tehtaita on muun muassa Brasiliassa (Jundiaí), Englannissa (Northampton, Manchester ja Plymouth), Etelä-Afrikassa (Johannesburg), Japanissa (Hyogo), Kiinassa (Wuxi), Puolassa (Zagorow), Ranskassa (Trappes), Saksassa (Tornesch) ja Singaporessa (Yishun).
Tuotteet ja markkinat.
Yritys kehittää ja valmistaa kiinnitys-, sidonta-, merkintä-, eristys- ja suojaustarvikkeita kaapeliympäristöön. Lisäksi yritys suunnittelee ja valmistaa kehittyneitä tietoverkkotarvikkeita. 
Tuotteiden valmistusmateriaalit ovat yleensä teknisiä muoveja kuten esimerkiksi polyamidi 6.6 (PA6.6) apuaineinaan eri lisäaineet, joilla tuotteisiin saadaan eri ominaisuuksia kuten lämmönkestävyys, UV-säteilyn kestävyys, suuri mekaaninen kestävyys ja värivaihtoehdot. Muovipohjia ovat polyamidi 6.6 V0 (PA6.6V0), polyamidi 4.6 (PA4.6), polyamidi 11 (PA11), polyamidi 12 (PA12), PEEK, ETFE (Tefzel) polyeteeni (PE), polypropyleeni (PP) polyasetaali (POM) ja muut termoplastisia materiaaleja, esimerkiksi kloropreenikumi. 
Tuotteet valmistetaan pääosin ruiskupuristustekniikalla ja ruiskuvalukoneilla.
Tuotekehitys ja asiakaskohtaiset tuotteet.
HellermannTyton suunnittelee ja kehittää maailmanlaajuisesti uusia tuotteita ja ratkaisuja asiakkaiden ja markkinoiden vaatimuksiin. Yrityksellä on pitkä suunnittelukokemus ja kompetenssit kehittää ja valmistaa asiakaskohtaisia tuotteita ja ratkaisuja muun muassa ajoneuvo-, ilmailu- ja kodinkoneteollisuuden tarvitsemiin johdinsarjoihin.